CELEX: 62011TN0098
Language: fi
Date: 2011-02-17 00:00:00
Title: Asia T-98/11 P: Valitus, jonka AG on tehnyt 17.2.2011 virkamiestuomioistuimen asiassa F-25/10, AG v. parlamentti, 16.12.2010 antamasta määräyksestä

16.4.2011   
            
            
               FI
            
            
               Euroopan unionin virallinen lehti
            
            
               C 120/15
            
         Valitus, jonka AG on tehnyt 17.2.2011 virkamiestuomioistuimen asiassa F-25/10, AG v. parlamentti, 16.12.2010 antamasta määräyksestä
   (Asia T-98/11 P)
   2011/C 120/36
   Oikeudenkäyntikieli: ranska
   
      Asianosaiset
   
   
      Valittaja: AG (Bryssel, Belgia) (edustajat: asianajajat S. Rodrigues, A. Blot ja C. Bernard-Glanz)
   
      Muu osapuoli: Euroopan parlamentti
   
      Vaatimukset
   
   Valittaja vaatii, että unionin yleinen tuomioistuin
   
               —
            
            
               tutkii valituksen
            
         
               —
            
            
               kumoaa virkamiestuomioistuimen 16.12.2010 antaman määräyksen asiassa F-25/10
            
         
               —
            
            
               hyväksyy valittajan virkamiestuomioistuimessa esittämät kumoamis- ja korvausvaatimukset
            
         
               —
            
            
               velvoittaa parlamentin korvaamaan oikeudenkäyntikulut molemmissa oikeusasteissa.
            
         
      Oikeudelliset perusteet ja pääasialliset perustelut
   
   Valittaja vetoaa valituksensa tueksi yhteen valitusperusteeseen, joka koskee ensimmäisessä oikeusasteessa esitettyjen todisteiden vääristämistä, oikeusvarmuuden periaatteen loukkaamista ja oikeutta tehokkaisiin oikeussuojakeinoihin koskevan oikeuden loukkaamista, koska
   
               —
            
            
               mikään oikeudenkäyntiaineistoon kuuluva asiakirja ei ole antanut virkamiestuomioistuimelle perustetta katsoa kantajan menetelleen huolimattomasti jättäessään käyttämättä postin edelleenlähetyspalvelua vuoden vaihteessa pitämänsä loman aikana, jolloin postinjakaja on käynyt hänen asunnollaan toimittaakseen hänelle parlamentin lähettämän kirjatun kirjeen, joka on sisältänyt vastauksen hänen valitukseensa
            
         
               —
            
            
               virkamiestuomioistuin ei ole selittänyt nimenomaisesti, mitä ”pitkällä lomajaksolla” tarkoitetaan
            
         
               —
            
            
               virkamiestuomioistuin on katsonut, että saapumisilmoitus, jonka kantaja on lomalta palatessaan löytänyt postilaatikostaan, on ilman muuta koskenut parlamentin lähettämää kirjattua kirjettä, joka on sisältänyt vastauksen hänen valitukseensa.